הנחיות סטאז' לסטודנטים

במהלך תקופת לימודי התעודה למדריך לרכיבה טיפולית, על הסטודנט לבצע 180

שעות סטאז' באחת מהחוות המורשות סטאז' מטעמינו ברחבי הארץ.

מטרת תקופת הסטאז' היא חשיפת הסטודנט למסגרת העבודה בחווה טיפולית, הכרות עם מגוון מקרים ושיטות טיפוליות וכניסה לעולם העבודה המעשית.

במהלך תקופת החשיפה ישתתף הסטודנט בשיעורי רכיבה טיפולית כצוות מסייע, ישפר את מיומנויות הממשק שלו בתחומי הטיפול בסוס והכנת סוס לרכיבה, שיפור ההורסמנשיפ שלו ואת עמדתו כמדריך בעבודה בשטח מול אוכלוסיות בעלי צרכים מיוחדים.

מבנה הסטאז':

סך כל השעות שהסטודנט צריך לבצע הם 180 שעות, מתוכן 130 שעות במפגשים טיפוליים, ו 50 שעות במפגשי רכיבה מערבית (מדריכי רכיבה מוסמכים, שלא עוברים את קורס המדריכים במסגרת התכנית של מרכז אופק פטורים מחלק זה) מסגרת השעות צריכה להיות 4 – 6 שעות בשבוע (יום קבוע שיתואם עם הסטודנט).

מרכיבי הסטאז':

1. ממשק**-** במסגרת הסטאז', על הסטודנט להשתתף בפעילות ממשק, בהיקף שלא יעלה על שעה בכל יום התנדבות. פעילות זו יכולה לכלול הכנת סוס לרכיבה, פירוק סוס בתום הרכיבה וטיפול בסוס (הברשה וכדו'). מומלץ לסטודנטים לקחת חלק בכל פעילות ממשק שבחווה, בנוסף לשעות הסטאז' כגון האכלה, טיפול בסוסים וכדומה.

* חלק זה יתבצע בליווי החווה, על מנת לוודא רמת ביצוע נאותה ובטיחותית של מיומנויות אלו (ובמידת הצורך לאפשר לסטודנט ללמוד מאדם מיומן). לאחר שהסטודנט רכש מיומנויות אלה, החווה תוכל לאפשר לסטאז'ר לבצע פעולות אלו באופן עצמאי.

1. הובלות/צוות מסייע**-** במסגרת הסטאז', על הסטודנט ללוות מינימום של 6 טיפולים קבועים (אשר נחלקים על שני מטפלים, לא יותר) בהם יתפקד הסטונדט כצוות מסייע. במידה ואין צורך בצוות מסייע לכל השיעור, על הסטודנט לצפות בחלקים בהם אינו פעיל. במידה ומטופל עוזב- הסטודנט ישובץ לטיפול אחר באותה השעה, עם אחד מהמדריכים איתם עבד. במידה ועבד עם מדריך אחד בלבד, ניתן לשבצו אצל מדריך שני (נוסף).

* על הסטונדט לקבל מהמדריכים, ככל שניתן, מידע על המטופלים הרלוונטיים להבנת התהליך הטיפולי, ובמידה שאינה פוגעת בצנעת הפרט.
* במידה ולא תינתן אפשרות לסטודנט לקרוא את תיק המטופל, על הסטודנט לבקש מהמדריך תקציר אודות המטופל.

**3)** *העברת טיפולים ע"י הסטודנט –* השלבים אותם צריך לעבור הסטודנט במהלך הסטאז' הם:

* + - 1. צפיה בטיפול
      2. תכנון הטיפול וצפייה בטיפול
      3. תכנון הטיפול וביצוע הטיפול.

על כל סטודנט להעביר מינימום של 12 מפגשים לשני מטופלים לפחות.

מכיוון שאין אנו מאפשרים לסטודנטים להדריך מטופלים ללא תעודה, הסטודנט יעביר את הטיפולים בנוכחות המדריך ובהשגחתו המלאה בלבד!

4) תצפית ותיעוד**-** במסגרת הסטאז' חובת הסטודנט לתעד ולהגיש 12 מפגשי רכיבה טיפולית עבור 2 מטופלים. **סה"כ 24 מפגשים מתועדים על פי הפירוט אותו יקבל.**

כאשר הסטודנט מגיע לשלב תכנון וביצוע הטיפול- יש להתחיל לתעד את הטיפולים.

**\*במידה ועולה בעיה עם החווה או שאלה או שיש שינויים במערכת אבקש ליצור עימי קשר מיידית על מנת שאוכל לטפל בנושא.**

**ליצירת קשר:**

עמרי לבני 054-7251266

omri@offek.net

**בהצלחה!**